stanford-oval/wikipedia huggingface dataset:
Kreikan koripallomaajoukkue
Historia > EM-kisoissa

Kreikka on saavuttanut viisi mitalia koripallon EM-kisoissa. Vuonna 1949 se sai pronssia. Tähtipelaajansa Nikos Galisin johdolla joukkue voitti kultaa 1987 ja hopeaa 1989. Vuoden 2005 kisoissa Kreikka voitti toisen Euroopan mestaruutensa, kun se kukisti finaalissa Saksan pistein 78–62. Vuoden 2007 EM-kisoissa hallitsevat mestarit sijoittuivat neljänneksi. Mitaleille maa palasi vuonna 2009 saavuttamalla pronssia. Vuoden 2011 EM-kisoissa Kreikka sijoittui kuudenneksi ja vuonna 2013 sijalle 11. Vuoden 2015 EM-kilpailuissa Kreikka oli viides ja  2017 kahdeksas.
João Sousa

| João Sousa |
| --- | --- |

Henkilötiedot
Syntynyt: 30. maaliskuuta 1989 (ikä 35)
Kansalaisuus:   Portugali
Tennispelaaja
Pituus:  185 cm
Paino:  73 kg
Kätisyys:  oikea
Ammattilaisena:  2005–
Palkintorahat:  8 340 548 USD
Kaksinpeli
Paras sijoitus:  28. (16.5.2016)
Turnausvoittoja:  3
Voitot/tappiot:  220–269
Grand Slam -turnauksissa
Australian avoimet:  3. kierros (2015, 2016, 2019)
Ranskan avoimet:  2. kierros (2013, 2015, 2016, 2017)
Wimbledon:  3. kierros (2016)
Yhdysvaltain avoimet:  4. kierros (2018)
Nelinpeli
Paras sijoitus:  26  (13. toukokuuta 2019)
Voitot/tappiot:  101–142
Aiheesta muualla
ITF
ATP
João Sousa (s. 30. maaliskuuta 1989 Guimarães) on portugalilainen tennispelaaja. Parhaimmillaan hän on ollut kaksinpelissä ATP-listan sijalla 28 toukokuussa 2016.
Vuonna 2012 Sousa pääsi puolivälieriin Estorilin ATP-turnauksessa voitettuaan toisella kierroksella Denis Istominin. Puolivälierässä hän hävisi Albert Ramoslle suoraan kahdessa erässä.
Aiheesta muualla

João Sousa ATP:n sivuilla
João Sousa ITF:n sivuilla (Arkistoitu – Internet Archive)
Julkisuusperiaate

Julkisuusperiaate tarkoittaa sitä, että jokainen voi nähdä tieteellisen tutkimuksen tulokset tai toistaa kyseisen tutkimuksen,sillä kokeen tehneet ovat velvollisia julkaisemaan tuloksensa. Lisäksi julkisen hallinnon avoimuutta. Esimerkiksi Suomessa viranomaistoiminnan julkisuus on taattu perusoikeutena. Periaatteen nojalla yleiseen päätöksentekoon liittyvät kokoukset ja viranomaisten asiakirjat ovat julkisia ja viranomaisella on tiedottamisvelvollisuus oman hallintoalansa asioista.
Tieteessä julkisuusperiaate tarkoittaa ajatusta, jonka mukaan kaiken tieteellisen tiedon tulee olla julkisen arvioinnin kohteena. Periaate liittyy ajatukseen tieteen yhteisöllisyydestä ja järjestelmällisestä epäilystä: esitettyjä väitteitä ja tuloksia on arvosteltava ja koeteltava johdonmukaisesti ja havaintoihin perustuen tiedeyhteisössä.
Jennifer Jason Leigh

| Jennifer Jason Leigh |
| --- | --- |
 Jennifer Jason Leigh San Diegon Comic-Conissa vuonna 2015.
Henkilötiedot
Koko nimi:  Jennifer Leigh Morrow
Syntynyt: 5. helmikuuta 1962 (ikä 62) Hollywood, Kalifornia, Yhdysvallat
Ammatti:  näyttelijä, ohjaaja, käsi­kirjoittaja, tuottaja
Vanhemmat:  Vic Morrow
Puoliso:  Noah Baumbach  (vih. 2005; ero 2013)
Lapset:  1
Näyttelijä
Aktiivisena:  1976–
Merkittävät roolit:   Pääteasema Brooklyn  Tulimyrsky  Short cuts – oikopolkuja  Pienet piirit  Georgia  Matkalla Perditioniin  The Hateful Eight 
Aiheesta muualla
IMDb 
Elonet
Jennifer Jason Leigh (s. Jennifer Lee Morrow, 5. helmikuuta 1962 Hollywood, Kalifornia) on yhdys­valtalainen näyttelijä, ohjaaja, käsi­kirjoittaja ja tuottaja. Leigh on esiintynyt lukuisissa elo­kuvissa ja televisio­sarjoissa. Hän ohjasi vuonna 2001 ensimmäisen pitkän elo­kuvansa Pirunmoiset pirskeet yhdessä Alan Cummingin kanssa. Leigh tunnetaan televisio­rooleistaan 2010-luvulla sarjoissa Weeds ja Kosto.
Varhainen elämä

Vuonna 1982 helikopteri­turmassa kuollut näyttelijä Vic Morrow oli Jennifer Jason Leigh’n isä.
Ura

Leigh on saanut tunnustuksen työstään independent-elo­kuvissa Lincoln Centerin elo­kuva­yhdistykseltä vuonna 2002. American Cinematheque piti viikon pituisen retrospektiivin Leigh’n elo­kuvista Los Angelesin Egyptian Theatressa vuonna 2001. Hänet on palkittu myös Tellu­riden elo­kuva­festivaaleilla vuonna 1993. Vuonna 2015 Leigh oli ehdolla parhaan nais­sivu­osan Oscarin-, Golden Globen- ja Baftan saajaksi roolistaan Quentin Tarantinon elo­kuvassa The Hateful Eight. [lähde? ]
Yksityiselämä

Leigh oli naimisissa Noah Baumbachin kanssa (2005–2013). Heillä on poika.
Aiheesta muualla

Kuvia tai muita tiedostoja aiheesta Jennifer Jason Leigh Wikimedia Commonsissa
Josef Wilhelm Wallander

Kirkkoveneitä Leksandissa, 1860.
Josef Vilhelm Wallander (1821–1888) oli ruotsalainen taidemaalari. Hän opiskeli Tukholmassa taideakatemiassa ja harjoitti ensin historiamaalausta mutta siirtyi sitten laatumaalaukseen. Hän oleskeli 1856–1862 Düsseldorfissa, Ranskassa ja Italiassa ja oli 1867–1886 Ruotsin taideakatemian professorina. Hänen monet laatumaalauksensa kuvaavat Ruotsin kansanelämää: markkinoita, häitä, talkoita ynnä muuta düsseldorfilaiseen tyyliin. Muutamien maalaustensa aiheet hän on saanut C. M. Bellmanin lauluista. Jossain mielessä historiallista maalausta ovat sellaiset teokset kuin Jesuiitat ja Kristuksen kuva (1862) ja Juutalaisvaino (1885).
Wallanderin veljenpoika oli taidemaalari, keraamikko Alf Wallander.
Aiheesta muualla

Kuvia tai muita tiedostoja aiheesta Josef Wilhelm Wallander Wikimedia Commonsissa
Wallander, Josef Vilhelm, Nordisk familjebok 1800-talsutgåvan. 17, palsta 160. Nordisk familjeboks förlag 1893 (ruotsiksi)
Wallander, Josef Vilhelm, Nordisk familjebok Uggleupplagan. 31, palsta 460. Nordisk familjeboks förlag 1921 (ruotsiksi)
Jordanin mitta

Jordanin mitta on Riemannin integraalin avulla määritelty mitta  \mathbb {R} ^{n}-avaruuksille. Mittaa voi pitää luonnollisena sikäli, että se yhtyy reaalimaailman pituus-, pinta-ala- ja tilavuuskäsitteiden kanssa.
Joukko  E\subset \mathbb {R} ^{n} on Jordan-mitallinen, jos  E rajoitettu ja indikaattorifunktion avulla määritelty kuvaus  1_{E} on Riemann-integroituva. Tällöin joukon  E Jordan-mitta on
Kirjallisuutta

Jalava, Väinö: Moderni analyysi I.  (15)  Tampere:  TTKK, 1976.  ISBN 951-720-223-7.
Aiheesta muualla

MathWorld. Jordan Measure
Jukka Liedes

Jukka Liedes
Jukka Antero Liedes (s. 7. syyskuuta 1946 Helsinki) on suomalainen opetus- ja kulttuuriministeriön entinen virkamies. Koulutukseltaan hän on oikeustieteen kandidaatti. Hän jäi eläkkeelle vuonna 2014.
Ennen siirtymistään virkamieheksi 1980-luvulla Liedes toimi muun muassa Teoston juristina. Vuonna 1991 hän sai Suomen Ääni- ja kuvatallennetuottajat ÄKT ry:n Erikois-Emma-palkinnon. Vuonna 1998 Liedes valittiin Maailman henkisen omaisuuden järjestön (WIPO, World Intellectual Property Organization) tekijänoikeuskysymyksiä käsittelevän komitean puheenjohtajaksi. Liedes toimi WIPO:n tekijänoikeustapaamisissa puheenjohtajana jo 1980-luvun puolivälistä saakka. Hänet oltiin lähellä valita WIPO:n pääjohtajaksi 1990-luvulla.[lähde? ]
Liedes toimi kulttuuriministerin alaisen viestintäkulttuuriyksikön päällikkönä opetusministeriössä ja osallistui opetusministeriön asettamaan tekijänoikeustyöryhmään (1. tammikuuta 2004 – 31. joulukuuta 2005), joka valmisteli hallituksen esityksen kulttuuriministeri Tanja Karpelalle Suomen tekijänoikeuslainsäädännön muuttamiseksi (HE 28/2004 vp eli niin kutsuttu Lex Karpela). Liedes edusti opetusministeriötä myös tekijänoikeusjärjestö Gramexin Esittävän Säveltaiteen Edistämiskeskuksessa (ESEK).
Liedes nousi Suomessa ristiriitaiseen julkisuuteen, kun muun muassa ravintola-alan Suurtalousuutiset-lehti ja Tietokone-lehti kertoivat hänen mahdollisesta jääviydestään tekijänoikeuslain valmistelussa. Liedes oli kohua herättäneen tekijänoikeuslakiesityksen päävalmistelija. Liedeksen toiminnasta ja asemasta tehtiin vuonna 2005 useita kanteluja eduskunnan oikeusasiamiehelle. Apulaisoikeusasiamies Jukka Lindstedt antoi lokakuussa 2007 päätöksen, jossa piti Liedeksen toimintaa ongelmallisena. Vuoden 2022 tammikuussa opetus- ja kulttuuriministeri jälleen palkkasi Liedeksen asiantuntijaksi avustamaan ministeriötä jatkovalmisteluissa tekijänoikeuslain uudistushankkeessa, jolla toimeenpannaan Euroopan unionin DSM-direktiivi.
Aiheesta muualla

Opetusministeriö antoi väärää tietoa tekijänoikeuslaista.[vanhentunut linkki] Digitoday.
Hallituksen esitys 28/2004.
João de Barros

| João de Barros |
| --- | --- |
 João de Barros
Henkilötiedot
Syntynyt: noin 1496 Viseu, Portugali
Kuollut: 1570 Pombal, Portugali
Kansalaisuus:  Portugali
Ammatti:  kirjailija
Kirjailija
Äidinkieli: portugali
Tuotannon kieli: portugali
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
João de Barros (noin 1496 Viseu, Portugali – 1570 Pombal, Portugali) oli portugalinen kirjailija.
Barros sai kasvatuksensa ja koulutuksen Portugalin hovissa. Hän kirjoitti Portugalin maailmalla omistamia alueita käsittelevän moniosaisen teoksen, josta on säilynyt vain Aasiaa käsittelevä osa (1552–1563), joka tunnetaan nimellä Décadas sen mukaan, että se jakautuu kymmeneen kirjaan. Teos keskittyy erityisesti Portugalin tekojen kehumiseen. Hän on kirjoittanut myös portugalin kieliopin Gramática da Lingua Portueguesa (1540).
Aiheesta muualla

Kuvia tai muita tiedostoja aiheesta João de Barros Wikimedia Commonsissa
Josef von Haller

Józef Haller de Hallenburg
Josef von Haller (13. elokuuta 1873 Jurczyce, Galitsia – 4. kesäkuuta 1960[lähde? ]) oli puolalainen kenraali (1919), joka oli opiskellut Wienissä teknillisessä sota-akatemiassa ja osallistunut ensimmäiseen maailmansotaan keskusvaltojen puolella.
Haller nimitettiin 1916 Puolalaisen legioonan toisen prikaatin komentajaksi. Puolalaista legioonaa komensi tuolloin Józef Piłsudski. Puolalaiset joukot järjestivät 15. helmikuuta 1918 kapinan saksalaisia vastaan, joka murskattiin. Hallenr pakeni Murmanskiin, josta hän jatkoi Ranskaan. Pariisissa hän sai yhteyden Roman Dmowskiin, joka edusti Puolan kansalliskomiteaa siellä.[lähde? ]
Haller muodosti Ranskassa puolalaisen armeijan ja komensi sitä Puolan vapaussodassa 1919–1920 bolsevikkeja vastaan. Ensimmäisen maailmansodan kahden viimeisen kuukauden aikana von Hallenberg komensi kuutta divisioonaa. Hänen joukkonsa siirrettiin marraskuun 1918 alkupuolella Itä-Galitsiaan taistelemaan itsenäisyyden julistanutta Länsi-Ukrainan kansantasavaltaa vastaan.[lähde? ]
Haller syrjäytettiin vuonna 1926, mutta hän toimi toisen maailmansodan aikana Puolan pakolaishallituksen johtotehtävissä ja länsiliittoutuneiden joukoissa Lähi-idässä.
Josef von Haller toimi Władysław Sikorskin Puolan pakolaishallituksessa opetusministerinä 1940–1943.[lähde? ]
Aiheesta muualla

Kuvia tai muita tiedostoja aiheesta Josef von Haller Wikimedia Commonsissa
Jyrki Juvonen

| Henkilötiedot |
| --- | --- | --- |
Syntymäaika: 20. tammikuuta 1990 (ikä 34)
Syntymäpaikka: 
Pelipaikka: keskikenttä
Pituus: 182 cm
Seura
Seura:  Warkaus JK
Pelinumero: 22
Junioriseurat
–2009:  KuPS
Seurat
| Vuodet | Seura | O (M) |
| 2009–2010 |  KuPS | 1 (0) |
 Seurajoukkueuran tilastot kattavat vain kansalliset sarjat, päivitetty 21. syyskuuta 2009.
Jyrki Juvonen  (s. 20. tammikuuta 1990) on suomalainen jalkapalloilija, joka edustaa Warkaus JK:ta. Hänen Veikkausliigadebyyttinsä tapahtui 4. heinäkuuta 2009 ottelussa KuPS–RoPS.
Saavutukset

A-nuorten SM-pronssi 2008
B-nuorten Suomen mestaruus 2007
KV1

KV1 voi tarkoittaa muun muassa seuraavia asioita:
Musiikkteoksen numeroa
Köchelin luettelon (KV) mukainen Mozartin ensimmäisten pianoteosten numero (KV1)
KV1, Kuninkaiden laakson hauta numero 1 eli Ramses VII:n hauta
Tuotenimen tai -sarjan lyhenteenä
Jackson King V kitarasarjan kitaramalli KV1
Kliment Vorošilov -panssarivaunusarjan (KV) panssarivaunumalli KV1
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”KV 1”, voi hakea sivunnimihaulla, laajalla sivunnimihaulla tai tekstihaulla.
Kreikan kirjallisuus

Homeros, Kreikan kansalliseeposten kirjoittaja
Kreikan kirjallisuus tarkoittaa kreikankielistä kirjallisuutta alkaen antiikin Kreikan kirjallisuudesta aina nykykreikaksi kirjoitettuun nykykirjallisuuteen. Kreikan kirjallisuus voidaan jakaa karkeasti kolmeen vaiheeseen: antiikin Kreikan kirjallisuuteen (800 eaa. – 350 jaa.), Bysantin kirjallisuuteen (350–1453) ja nykykreikkalaiseen kirjallisuuteen (1453–).
Antiikin Kreikan kirjallisuus

Antiikin Kreikan kirjallisuus on kirjoitettiin muinaiskreikan murteilla, ja se voidaan jakaa tarkemmin neljään vaiheeseen: esiklassiseen, klassiseen, hellenistiseen ja roomalaiseen kauteen.
Esiklassinen kauden kirjallisuus keskittyi myytteihin ja sisältää esimerkiksi Homeroksen runoeepokset Iliaan ja Odysseian.
Klassisella kaudella Ateenassa syntyivät kreikkalainen teatteri ja suuret filosofit Sokrates, Platon ja Aristoteles.
Hellenistinen kausi alkoi Aleksanteri Suuren valloituksista, joiden jälkeen kreikan kielen käyttö laajeni ympäri itäisen Välimeren ja  Egyptin Aleksandriasta muodostui kreikkalaisen sivistyksen keskus.
Hellenistinen kausi päättyi Rooman valtakunnan valloitettu Kreikan vuonna 31 eaa. Roomalaiskauden tunnetuimpiin teoksiin lukeutuvat muun muassa koinee-kreikaksi kirjoitettu Uusi testamentti ja Plutarkhoksen kirjoittamat elämäkerrat.
Bysantin kirjallisuus

Bysantin eli Itä-Rooman keisarikunnan aikana antiikin kirjallinen perinne säilyi ja muokkautui uudessa, kristillisessä muodossa. Teokset kirjoitettiin Bysantin kreikaksi tai aikakauden loppupuolella myös nykykreikan varhaisisilla muodoilla. Kronikat, uskonnollinen kirjallisuus ja tietokirjat muodostavat pääosan aikatauden teoksista.
Bysanttilaisella kirjallisuudella oli kolme suurta kukoistuskautta. Ensimmäinen oli 300-luvulta 500-luvun loppuun, jolloin syntyi paljon uskonnollista ja historiallista kirjallisuutta. 800-luvulla alkoi toinen nousukausi ja 1100–1200-luvuilla.
Bysantin valtakunnan heikkeneminen ja lopulta luhistuminen myöhäiskeskiajalla sai aikaan bysanttilaisen älymystön muuttoliikkeen länteen, mitä osa historioitsijoista pitää keskeisenä syynä syynä klassisten tieteiden ja taiteiden harjoittamisen lisääntymiseen ja myöhempää renessanssiin Länsi-Euroopassa. Hyviä esimerkkejä tästä ovat Manuel Khrysoloras, Theodoros Gaza ja Georgios Gemistos Plethon.
Bysantin aikakausi päättyi Konstantinopolin valloitukseen vuonna 1453.
Nykykreikkalainen kirjallisuus

Modernin ajan kreikkalaisen kirjallisuus on kirjoitettu nykykreikalla tai jollakin sen monista murteista. Kirjallisuuden kielen voidaan sanoa liikkuneen vuosisatojen aikana kohti muotoja, jotka ovat yhä lähempänä kansankielistä kreikkaa.
Ensimmäisinä nykykreikkalaisina mestariteoksina voidaan pitää noin vuonna 1600 Kreetalla syntyneitä Vitséntzos Kornároksen kirjoittamaa Erotókritos-runoelmaa ja Geórgios Chortátzisin kirjoittamaa Erofíli-tragediaa.
Kreikkalainen valistus, Diafotismós, oli 1700- ja 1800-lukujen merkittävin ideologinen, kielellinen ja filosofinen liike kreikkalaisten keskuudessa. Liike pyrki tuomaan valistuksenajan aatteita Kreikkaan ja nostattamaan kreikanlaisten kansallistunnetta. Liikkeen keskeisimpiä edustajia olivat nykykreikan tyylitellyn katharévousa-kirjakielen kehittäjä ja kirjailija Adamántios Koraís ja poliitikkorunoilija Rígas Velestinlís.
Toinen keskeinen suuntaus ennen Kreikan vapaussotaa oli Jooniansaarilla vaikuttanut joonialaiskoulukunta, joka pääpiiteitä olivat kansanomaisemman dimotikí-kirjakielen käyttö, italialaisten runoilijoiden vaikutus sekä romanttinen nationalismi. Koulukunnan merkittävimpiä edustajia olivat Kreikan kansallislaulun kirjoittanut runoilija Dionýsios Solomós ja satiirikko Andréas Laskarátos.
Kreikan itsenäistyttyä vuonna 1821 kirjallisen elämän keskus siirtyi Ateenaan. Tällöin vaikutti Olympiahymnin sanat kirjoittanut Kostís Palamás, jota pidetään nykyään lähes Kreikan kansallisrunoilijana.
1900-luvulla mainetta saavuttivat erityisesti Níkos Kazantzákis (Kerro minulle, Zorbas), runoilijat Giánnis Rítsos, Kóstas Karyotákis ja Konstantínos Kaváfis sekä Nobelin-palkitut runoilijat Giórgos Seféris ja Odysséas Elýtis.
Aiheesta muualla

Kuvia tai muita tiedostoja aiheesta Kreikan kirjallisuus Wikimedia Commonsissa
Manuel Khrysoloras, kreikkalainen renessanssioppinut
Adamantios Korais, jota pidetään kreikkalaisen valistuksen isänä
Dionýsios Solomós, joonialaiskoulukunnan jäsen ja Kreikan kansallislaulun kirjoittaja.
1800-luvun lopun merkittävimpiä kreikkalaiskirjailijoita. Vasemmalta alkaen: Geórgios Stratígis, Geórgios Drosínis, Ioánnis Polémis, Kostís Palamás, Geórgios Sourís ja Aristoménis Proveléngios.
Käännös suomeksi
Jussi Savio

Jussi Savio Isku-Volleyn paidassa
Jussi Savio (s. 26. kesäkuuta 1980) on suomalainen lentopalloilija, joka pelasi 2007–2008 kaudella Tampereen Isku-Volleyn riveissä, Lentopallon SM-liigassa.
Iskuun 2007 kaudella Tuomas Tihisen paikkaajaksi hankittu Savio on syntynyt 1980 perinteikkäässä lentopallokaupungissa Pieksämäellä. Isku-Volleyn lisäksi hänet on nähty pelannut Keski-Savon Paterissa ja voittanut siellä SM-pronssia ja Suomen cupin hopeaa 2000. Savio on pelannut yli 200 liigaottelua.
Paras sijoitus Saviolla SM-liigassa on vuonna 2007 hankittu neljäs sija juuri Isku-Volleyn riveissä. Savio on myös tuttu näky beach volley-kentille, jossa hän voitti yhdessä parinsa Toni Tuomisen kanssa Suomen mestaruuden vuonna 2004. Lisäksi Savio on pelannut kansainvälisillä kentillä beach volleyta, yhdessä parinsa Toni Tuomisen kanssa.
Joukkueet

2002-2006  Keski-Savon Pateri
2006-2008 Tampereen Isku-Volley
Jennifer Hudson

| Jennifer Hudson |
| --- | --- |
 Jennifer Hudson vuonna 2012.
Henkilötiedot
Syntynyt: 12. syyskuuta 1981 (ikä 43) Chicago, Illinois, Yhdysvallat
Ammatti:  laulaja, näyttelijä
Lapset:  1
Näyttelijä
Aktiivisena:  2004–
Merkittävät roolit:  Dreamgirls Sex and the City – Sinkkuelämää
Palkinnot
 Parhaan naissivuosan Oscar  2006 Dreamgirls 
Aiheesta muualla
Viralliset kotisivut
IMDb 
Elonet
Jennifer Kate Hudson (s. 12. syyskuuta 1981 Chicago, Illinois, Yhdysvallat) on yhdysvaltalainen laulaja ja näyttelijä.
Ura

Hudson oli yksi finalisteista American Idolin kolmannella tuotantokaudella vuonna 2004. Hän putosi välieräkierroksella, mutta pääsi finaaleihin tuomari Randy Jacksonin villillä kortilla. Finaaleissa Hudson putosi kuudentena. Marraskuussa 2006 Hudson teki levytyssopimuksen Clive Davisin J Recordsin kanssa. Davis on auttanut pinnalle muiden muassa Aretha Franklinin ja Whitney Houstonin.
Hudsonin ensimmäinen elokuvarooli musikaalielokuvassa Dreamgirls (2006) sai osakseen suurta huomiota. Hänet valittiin Broadway-musikaalin elokuvaversioon monen ammattilaisnäyttelijän ja -laulajan joukosta. Hudson voitti roolistaan useita palkintoja, joista merkittävimpiä ovat Oscar, Bafta-palkinto, Golden Globe ja SAG-palkinto parhaasta naissivuosasta. Vuonna 2008 Hudson näytteli Sex and the City – Sinkkuelämää -elokuvassa Louisea. Hän sai tähden Hollywood Walk of Famelle vuonna 2013.
Vuonna 2019 Hudson näytteli pääosaa Grizabellaa musikaalielokuvassa Cats, jonka ohjasi Tom Hooper.
Vuonna 2022 Hudson palkittiin Tony-palkinnolla. Hänestä tuli tuolloin yksi harvoista taiteilijoista, joka on palkittu kaikilla neljällä merkittävimmällä viihdealan palkinnolla: televisioalan Emmy-palkinnolla, musiikkialan Grammy-palkinnolla, elokuva-alan Oscar-palkinnolla ja teatterialan Tony-palkinnolla.
Yksityiselämä

Ennen uraansa Hudson työskenteli Burger King -hampurilaisravintolassa.
Hudsonin äiti ja veli löydettiin ammuttuina äidin Chicagon-asunnosta 24. lokakuuta 2008. Muutamaa päivää myöhemmin myös Hudsonin 7-vuotias sisarenpoika löytyi ammuttuna. Teoista pidätettiin Hudsonin sisaren entinen mies.
Hudsonilla on kihlattunsa David Otungan kanssa yksi lapsi, elokuussa 2009 syntynyt poika.
Julkaisut > Albumit

Jennifer Hudson (27. syyskuuta 2008)
I Remember Me (22. maaliskuuta 2011)
JHUD (23. syyskuuta 2014)
Aiheesta muualla

Wikimedia Commonsissa on kuvia tai muita tiedostoja aiheesta .
Jennifer Hudsonin blogi JenniferHudsonOnline.com. Viitattu 28.4.2021. (englanniksi)
Schreiber, Barbara A.: Jennifer Hudson, American actress and singer Encyclopædia Britannica. Viitattu 28.4.2021. (englanniksi)
Jennifer Hudson Discogs. Viitattu 28.4.2021. (englanniksi)
Järvenpään kaupunginkirjasto

| Järvenpään kaupunginkirjasto |
| --- | --- |

Sijainti:  Kirjastokatu 8, 04410 Järvenpää
Koordinaatit:  60.47454°N, 25.09293°E
Tyyppi:  kaupunginkirjasto
Kotisivut
Järvenpään kaupunginkirjasto on Järvenpäässä toimiva yleinen kirjasto. Järvenpään kaupunginkirjasto on perustettu vuonna 1932 ja nykyiseen rakennukseensa se siirtyi vuonna 1987. Kirjasto sijaitsee Järvenpään aseman vieressä, vastapäätä Järvenpää-taloa. Kirjastorakennuksesta löytyy myös Järvenpään taidemuseo.
Aineisto ja palvelut

Kirjaston palvelut ovat maksuttomia ja vapaasti kaikkien käytettävissä. Joihinkin palveluihin tarvitaan oma kirjastokortti. Kirjaston kokoelmista löytyy muun muassa kirjoja, lehtiä, elokuvia, äänitteitä, musiikkia ja pelejä. Kirjaston aineistoa voi selata ja varata Kirkes-verkkokirjastosta. Kirjasto tarjoaa myös luku- ja opiskelupaikkoja sekä erilaisia tapahtumia ja näyttelyitä. Asiakkaiden käytössä on myös tietokoneita, skanneri sekä kopiointi- ja tulostuslaite.
Kirkes-kimppa

Järvenpää kaupunginkirjasto kuuluu Keski-Uudenmaan Kirkes-kirjastokimppaan yhdessä Tuusulan, Mäntsälän ja Keravan kirjastojen kanssa. Kirkes-kirjastokimppa tarjoaa käyttäjilleen muun muassa verkkokirjastopalveluja kuten e-kirjoja, sanoma- ja aikakauslehtiä sekä elokuva- ja musiikkipalveluja.
Aiheesta muualla

Kirjaston verkkosivut
https://kirkes.finna.fi
João Gilberto

| João Gilberto |
| --- | --- |
 Gilberto vuonna 2006
Henkilötiedot
Syntynyt: 10. kesäkuuta 1931 Juazeiro, Bahia, Brasilia
Kuollut: 6. heinäkuuta 2019 (88 vuotta) Rio de Janeiro, Brasilia
Muusikko
Taiteilijanimi:  João Gilberto 
Aktiivisena:  1950–2019
Tyylilajit:  bossa nova, brasilialainen jazz
Soittimet:  kitara
Levy-yhtiöt:  Columbia, Elektra/Musician, Epic, Odeon, Polydor, PolyGram, Resonance, UMG, Verve, Warner Bros., WMG
Aiheesta muualla
Kotisivut
  [ Muokkaa Wikidatassa ] [ ohje ]  
João Gilberto (port. ˈʒwɐ̃w ʒiwˈbɛʁtu; s. João Gilberto Prado Pereira de Oliveira; 10. kesäkuuta 1931 Juazeiro – 6. heinäkuuta 2019 Rio de Janeiro) oli brasilialainen bossa nova -muusikko. Häntä on kutsuttu ”bossa novan isäksi”, sillä hän inspiroi monia muita muusikoita, jotka alkoivat sekoittaa perinteistä ja modernia musiikkia. Gilberton tyylissä yhdistyivät omanlaisensa kitaransoitto sekä perinteinen samba ja modernit jazzvaikutteet.